CELEX: 62011TN0563
Language: da
Date: 2011-10-28 00:00:00
Title: Sag T-563/11: Sag anlagt den 28. oktober 2011 — Anbouba mod Rådet

28.1.2012   
            
            
               DA
            
            
               Den Europæiske Unions Tidende
            
            
               C 25/53
            
         
      Sag anlagt den 28. oktober 2011 — Anbouba mod Rådet
      (Sag T-563/11)
      (2012/C 25/104)
      Processprog: fransk
      
         Parter
      
      
         Sagsøger: Issam Anbouba (Homs, Syrien) (ved advokaterne M.-A. Bastin og J.-M. Salva)
      
         Sagsøgt: Rådet for Den Europæiske Union
      
         Sagsøgerens påstande
      
      Sagsøgeren har nedlagt følgende påstande:
      
                  —
               
               
                  Sagen antages til realitetsbehandling i sin helhed.
               
            
                  —
               
               
                  Samtlige anbringender tiltrædes.
               
            
                  —
               
               
                  Det fastslås, at de anfægtede retsakter kan annulleres delvist, da den del af retsakterne, der skal annulleres, kan udskilles fra helheden.
               
            
                  —
               
               
                  Som følge heraf:
                  
                              —
                           
                           
                              Rådets afgørelse 2011/522/FUSP af 2. september 2011, Rådets afgørelse 2011/628/FUSP af 23. september 2011 om ændring af afgørelse 2011/273/FUSP om restriktive foranstaltninger over for Syrien, samt Rådets forordning (EU) nr. 878/2011 af 2. september 2011 om ændring af forordning (EU) nr. 442/2011 om restriktive foranstaltninger på baggrund af situationen i Syrien annulleres delvist, således at udpegelsen af Issam Anbouba og henvisningen til, at han støtter det nuværende styre i Syrien, fjernes.
                           
                        
                              —
                           
                           
                              Subsidiært: Rådets afgørelse 2011/522/FUSP af 2. september 2011, Rådets afgørelse 2011/628/FUSP af 23. september 2011 om ændring af afgørelse 2011/273/FUSP om restriktive foranstaltninger over for Syrien samt Rådets forordning (EU) nr. 878/2011 af 2. september 2011 om ændring af forordning (EU) nr. 442/2011 om restriktive foranstaltninger på baggrund af situationen i Syrien annulleres.
                           
                        
            
                  —
               
               
                  Subsidiært fastslås, at disse afgørelser og forordningen ikke finder anvendelse på Issam Anbouba, og der træffes bestemmelse om, at hans navn og henvisningen fjernes fra listen over personer, der er omfattet af Den Europæiske Unions sanktioner.
               
            
                  —
               
               
                  Rådet tilpligtes foreløbigt at betale en euro i erstatning for den lidte økonomiske og ikke-økonomiske skade som følge af udpegelsen af Issam Anbouba som en person, der støtter det nuværende styre i Syrien.
               
            
                  —
               
               
                  Rådet tilpligtes at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1)
               
               
                  Første anbringende vedrørende
                  
                              —
                           
                           
                              for det første tilsidesættelsen af princippet om uskyldsformodning, der er sikret ved artikel 6 i den europæiske konvention til beskyttelse af menneskerettigheder og grundlæggende frihedsrettigheder (EMRK) og ved artikel 48 i Den Europæiske Unions charter om grundlæggende rettigheder, og
                           
                        
                              —
                           
                           
                              for det andet et åbenbart urigtigt skøn, idet beskyldningerne mod sagsøgeren ikke er baseret på objektive kendsgerninger, men på rene påstande i sammenhæng med hans sociale position som forretningsmand.
                           
                        
            
                  2)
               
               
                  Andet anbringende, der er inddelt i fire led, om tilsidesættelse af retten til forsvar og retten til en retfærdig rettergang, af begrundelsespligten, af retten til respekt for privatlivet og om indgreb i religionsfriheden, idet
                  
                              —
                           
                           
                              sagsøgeren ikke modtog oplysning om nogen form for beviser eller vægtige indicier, som havde kunnet føre til hans optagelse på listen over personer, som er omfattet af sanktionerne, og ikke blev hørt forud for vedtagelsen af de anfægtede retsakter
                           
                        
                              —
                           
                           
                              sagsøgte ved vedtagelsen af de restriktive foranstaltninger mod sagsøgeren har begrænset sig til at anvende en meget generel og frem for alt ikke begrundet formulering i de anfægtede retsakter
                           
                        
                              —
                           
                           
                              vedtagelsen af de restriktive foranstaltninger over for sagsøgeren gav anledning til kraftige reaktioner og trusler fra personer eller grupper, som var ofre for den syriske undertrykkelse, som sagsøgeren som følge af de anfægtede retsakter blev forbundet med
                           
                        
                              —
                           
                           
                              den egentlige grund til, at der er vedtaget restriktive foranstaltninger over for sagsøgeren, er af religiøs karakter.